नई दिल्ली: हरियाणा स्टाफ सेलेक्शन कमिशन आज ग्रुप डी की दूसरे बैच की परीक्षा का एडमिट कार्ड (HSSC Group D Admit Card) जारी कर देगा. उम्मीदवार अपना एडमिट कार्ड HSSC की ऑफिशियल वेबसाइट hssc.gov.in पर जाकर डाउनलोड कर सकते हैं. दूसरे बैच की परीक्षा 17 और 18 नवंबर को होगी. पहले चरण की 10 और 11 नवंबर को होने वाली परीक्षा का एडमिट कार्ड (HSSC Admit Card) आयोग पहले ही जारी कर चुका है. बता दें कि ग्रुप डी के 18 हजार से ज्यादा पदों पर भर्ती परीक्षा होनी है. परीक्षा 10,11, 17 और 18 नवंबर को आयोजित की जाएगी.